open-index/open-wikipedia-markdown huggingface dataset:
निम्नतापिकी

[thumb|200px|तुषारजनिकी में प्रयोग होने वाली तरल [नाइट्रोजन गैस]]
**निम्नतापिकी**, **तुषारजनिकी** या **[[निम्नतापिकी|प्राशीतनी]]** (अंग्रेज़ी:*क्रायोजेनिक्स*) भौतिकी की वह शाखा है, जिसमें अत्यधिक निम्न ताप उत्पन्न करने व उसके अनुप्रयोगों के अध्ययन किया जाता है। क्रायोजेनिक का उद्गम यूनानी शब्द *क्रायोस* से बना है जिसका अर्थ होता है शीत यानी बर्फ की तरह शीतल। इस शाखा में (-१५०°से., −२३८ °फै. या १२३ कै.) तापमान पर काम किया जाता है। इस निम्न तापमान का उपयोग करने वाली प्रक्रियाओं और उपायों का क्रायोजेनिक अभियांत्रिकी के अंतर्गत अध्ययन करते हैं। यहां देखा जाता है कि कम तापमान पर धातुओं और गैसों में किस प्रकार के परिवर्तन आते हैं। कई धातुएं कम तापमान पर पहले से अधिक ठोस हो जाती हैं। सरल शब्दों में यह शीतल तापमान पर धातुओं के आश्चर्यजनक व्यवहार के अध्ययन का विज्ञान होता है। इसकी एक शाखा में इलेक्ट्रॉनिक तत्वों पर प्रशीतन के प्रभाव का अध्ययन और अन्य में मनुष्यों और पौधों पर प्रशीतन के प्रभाव का अध्ययन किया जाता है। कुछ वैज्ञानिक तुषारजनिकी को पूरी तरह कम तापमान तैयार करने की विधि से जोड़कर देखते हैं जबकि कुछ कम तापमान पर धातुओं में आने वाले परिवर्तन के अध्ययन के रूप में। 
thumb|left|200px|एक तुषारजनिक वॉल्व
क्रायोजेनिक्स में अध्ययन किए जाने वाले तापमान का परास काफी अधिक होता है। कुछ वैज्ञानिकों के अनुसार इसमें -१८०° फारेनहाइट (-१२३° सेल्सियस) से नीचे के तापमान पर ही अध्ययन किया जाता है। यह तापमान जल के प्रशीतन बिन्दु (०° से.) से काफी नीचे होता है और जब धातुओं को इस तापमान तक लाया जाता है तो उन पर आश्चर्यजनक प्रभाव दिखाई देते हैं। इतना कम तापमान तैयार करने के कुछ तरीके होते हैं, जैसे विशेष प्रकार के प्रशीतक या नाइट्रोजन जैसी तरल गैस, जो अनुकूल दाब की स्थिति में तापमान को नियंत्रित कर सकती है। धातुओं को तुषारजनिकी द्वारा ठंडे किए जाने पर उनके अणुओं की क्षमता बढ़ती है। इससे वह धातु पहले से ठोस और मजबूत हो जाते हैं। इस विधि से कई तरह की औषधियाँ तैयार की जाती हैं और विभिन्न धातुओं को संरक्षित भी किया जाता है। रॉकेट और अंतरिक्ष यान में क्रायोजेनिक ईंधन का प्रयोग भी होता है। तुषारजनिकी का प्रयोग जी एस एल वी रॉकेट में भी किया जाता है। जी.एस.एल.वी. रॉकेट में प्रयुक्त होने वाली द्रव्य ईंधन चालित इंजन में ईंधन बहुत कम तापमान पर भरा जाता है, इसलिए ऐसे इंजन *क्रायोजेनिक रॉकेट इंजन* कहलाते हैं। इस तरह के रॉकेट इंजन में अत्यधिक ठंडी और द्रवीकृत गैसों को ईंधन और ऑक्सीकारक के रूप में प्रयोग किया जाता है। इस इंजन में हाइड्रोजन और ईंधन क्रमश: ईंधन और ऑक्सीकारक का कार्य करते हैं। ठोस ईंधन की अपेक्षा ये कई गुना शक्तिशाली सिद्ध होते हैं और रॉकेट को बूस्ट देते हैं। विशेषकर लंबी दूरी और भारी रॉकेटों के लिए यह तकनीक आवश्यक होती है।

तुषारजनिकी संरक्षण की एक शाखा को क्रायोनिक कहते हैं। संभव है कि इसके माध्यम से भविष्य में चिकित्सा तकनीक द्वारा मनुष्य और पशुओं के शरीरों को प्रशीतन में संरक्षित कर रखा जा सकें। ऐसा नियंत्रित परिस्थितियों में ही करना संभव होगा। 
 
## इन्हें भी देखें
* तुषारजनिक रॉकेट इंजन
* भूस्थिर उपग्रह प्रक्षेपण यान
* अतिशीतन (सुपकूलिंग)
* अतितापन (सुपरहीटिंग)
* द्रव नाइट्रोजन
* द्रव हिलियम
* अतिचालकता, जिसके लिये अति अल्प ताप लाना आवश्यक होता है।

## सन्दर्भ

## बाहरी कड़ियाँ
* भारतीय तुषारजनिकी परिषद
* ३०० बिलो - वाणिज्यिक तुषारजनिक उद्योग के संस्थापक (१९६६ से)

*
श्रेणी:शीतलन प्रौद्योगिकी
श्रेणी:हिन्दी विकि डीवीडी परियोजना
हिन्दू पंच (पत्रिका)

**हिन्दू पंच** अंग्रेजी शासनकाल में कोलकाता से निकलने वाली एक हिन्दी पत्रिका थी। इसका प्रकाशन सन् १९२६ में आरम्भ हुआ। प्रतिका का ध्येयवाक्य (उसके मुखपृष्ट पर छपा होता था) था -

: **लज्जा रखने हिन्दू की, हिन्दू नाम बचाने को। **
: **आया 'हिन्दू पंच' हिन्द में, हिन्दू जाति जगाने को ॥**

इसके सम्पादक पण्डित ईश्वरी प्रसाद शर्मा थे। इसके सन् १९३० के जनवरी के अंक ('बलिदान अंक') को अंग्रेजी सरकार ने प्रतिबन्धित कर दिया था। यह अंक आज भी अमर है। चांद के 'फांसी' अंक की तरह यह भी आजादी का एक महत्त्वपूर्ण दस्तावेज है। इस अंक में देश और समाज के लिए अपनी जान न्योछावर करने वाले व्यक्तियों के बारे में बताया गया है।

## बाहरी कड़ियाँ
* हिन्दू पंच का बलिदान अंक (गूगल पुस्तक)

श्रेणी:हिन्दी पत्रकारिता
श्रेणी:भारतीय स्वतन्त्रता संग्राम
ईश्वरी प्रसाद शर्मा

**ईश्वरी प्रसाद शर्मा**, हिन्दी के प्रसिद्ध साहित्यिकार-पत्रकार थे। उन्होने दर्जनों पत्रों का संपादन किया। इनमें 'धर्माभ्युदय`: आगरा, 'पाटलिपुत्र`: पटना, 'मनोरंजन`: आरा, 'लक्ष्मी`: गया, 'श्रीविद्या` और 'हिन्दू पंच`: कोलकात्ता प्रमुख है। 

बिहार के आरा शहर में १८९३ में जन्में श्री शर्मा ने जीवन के अंतिम क्षण तक पत्रकारिता से जुडे रहे। आरा के कायस्थ जुबली काॅलेज से शिक्षा प्रारम्भ करने के बाद वे उच्च शिक्षा के लिए काशी हिन्दू विश्वविद्यालय गए। लेकिन बीमारी की वजह से बीच में ही पढ़ाई छोड़ कर आरा वापस आ गये और बाद में शिक्षक के रूप में सक्रिय हो गये। १९०६ से उन्होंने लेख लिखना शुरू किया। उनका लेख 'भारत जीवन' में छपा जिससे प्रेरित होकर वे १९१२ में आरा से मनोरंजन हिन्दी मासिक निकाला जो थोडे ही दिनों में लोकप्रिय हो गया। बाद में वे पटना से छपने वाले 'पाटलिपुत्र` पत्र के संपादक बने। उसके बाद गया से प्रकाशित 'लक्ष्मी` और 'श्रीविद्या` के संपादक बन गये। शर्मा जी ने पटना से छपने वाले 'शिक्षा` और आगरा से प्रकाशित होने वाले त्रैमासिक पत्र 'धर्माभ्युदय` का संपादन किया। बाद में वे कोलकत्ता से छपने वाले 'हिन्दू पंच` का संपादन किया और अंतिम दम तक संपादन करते रहे। 

शर्मा जी एक बेहतर पत्रकार के साथ साथ विषयों पर पकड़ रखने वाले प्रतिभाशाली लेखक भी थे। उन्होंने कई पुस्तकें भी लिखी है। २२ जुलाई १९२७ को बीमारी की वजह से निधन हो गया।

श्रेणी:पत्रकारिता
श्रेणी:हिन्दी साहित्यकार
श्रेणी:हिन्दी
श्रेणी:भारतीय पत्रकार
संजय

**संजय** नाम से विकिपीडिया पर निम्न लेख हैं:
*संजय दत्त, भारतीय अभिनेता और राजनीतिज्ञ
*संजय गांधी स्नातकोत्तर आयुर्विज्ञान संस्थान
*संजय गुप्ता
*संजय सिंह, भारतीय राजनीतिज्ञ
*संजय लीला भंसाली, भारतीय फ़िल्म निर्देशक
*संजय दत्त की फ़िल्में
*संजय गांधी, भारतीय राजनीतिज्ञ
*संजय गांधी जयविक उदयन
*संजय राउत, भारतीय राजनीतिज्ञ
*संजय टंडन, भारतीय राजनीतिज्ञ
*संजय मिश्रा, भारतीय फ़िल्म के हास्य अभिनेता
*संजय कपूर, भारतीय अभिनेता
*संजय राष्ट्रीय उद्यान 
*संजय , महाभारत का एक पात्र 

श्रेणी:हिंदू नाम
निम्नतापी रॉकेट इंजन

[thumb|right| [:en:Ariane 5|एयराइन ५ रॉकेट में लगा *[[:en:Vulcain|वल्केन]]* इंजन.|150px]]
भूस्थिर उपग्रह प्रक्षेपण यान में प्रयुक्त होने वाली द्रव ईंधन चालित इंजन में ईंधन बहुत कम तापमान पर भरा जाता है, इसलिए ऐसे इंजन **निम्नतापी रॉकेट इंजन** या **तुषारजनिक रॉकेट इंजन** (अंग्रेज़ी:*क्रायोजेनिक रॉकेट इंजिन*) कहलाते हैं। इस तरह के रॉकेट इंजन में अत्यधिक ठंडी और द्रवीकृत गैसों को ईंधन और ऑक्सीकारक के रूप में प्रयोग किया जाता है। इस इंजन में हाइड्रोजन और ईंधन क्रमश: ईंधन और ऑक्सीकारक का कार्य करते हैं। ठोस ईंधन की अपेक्षा यह कई गुना शक्तिशाली सिद्ध होते हैं और रॉकेट को बूस्ट देते हैं। विशेषकर लंबी दूरी और भारी रॉकेटों के लिए यह तकनीक आवश्यक होती है।

क्रायोजेनिक इंजन के थ्रस्ट में तापमान बहुत ऊंचा (२००० डिग्री सेल्सियस से अधिक) होता है। अत: ऐसे में सर्वाधिक प्राथमिक कार्य अत्यंत विपरीत तापमानों पर इंजन व्यवस्था बनाए रखने की क्षमता अर्जित करना होता है। क्रायोजेनिक इंजनों में -२५३ डिग्री सेल्सियस से लेकर २००० डिग्री सेल्सियस तक का उतार-चढ़ाव होता है, इसलिए थ्रस्ट चैंबरों, टर्बाइनों और ईंधन के सिलेंडरों के लिए कुछ विशेष प्रकार की मिश्र-धातु की आवश्यकता होती है। भारतीय अंतरिक्ष अनुसंधान संगठन (इसरो) ने बहुत कम तापमान को आसानी से झेल सकने वाली मिश्रधातु विकसित कर ली है।

## कठिनाइयाँ

अन्य द्रव्य प्रणोदकों की तुलना में क्रायोजेनिक द्रव्य प्रणोदकों का प्रयोग कठिन होता है। इसकी मुख्य कठिनाई यह है कि ये बहुत जल्दी वाष्प बन जाते हैं। इन्हें अन्य द्रव प्रणोदकों की तरह रॉकेट खंडों में नहीं भरा जा सकता। क्रायोजेनिक इंजन के टरबाइन और पंप जो ईंधन और ऑक्सीकारक दोनों को दहन कक्ष में पहुंचाते हैं, को भी खास किस्म के मिश्रधातु से बनाया जाता है। द्रव हाइड्रोजन और द्रव ऑक्सीजन को दहन कक्ष तक पहुंचाने में जरा सी भी गलती होने पर कई करोड़ रुपए की लागत से बना जीएसएलवी रॉकेट रास्ते में जल सकता है। इसके अलावा दहन के पूर्व गैसों (हाइड्रोजन और ऑक्सीजन) को सही अनुपात में मिश्रित करना, सही समय पर दहन प्रारंभ करना, उनके दबावों को नियंत्रित करना, पूरे तंत्र को गर्म होने से रोकना आदि।

## LOX+LH2 रॉकेट इंजनों की सूची
[right|thumb|300px|[:en:RL-10|आर.एल.-१० क्रायोजेनिक रॉकेट इंजन का एक आरंभिक उदाहरण है।]]

*  संयुक्त राज्य
:SSME
:जे-२
:आर.एल.-१०
:आर.एस-६८
:आर.एस-८३

*  रूस
:आर.डी-०१२०
:आर.डी-०१४६

*  चीन
: वाई.एफ़-५०टी
: वाई.एफ़-७३
: वाई.एफ़-७५
: वाई.एफ़-७७

*  फ़्रांस
:वल्केन
:एच.एम-७-बी
:विन्सी

*  जापान
:एल.ई-७ए
:एल.ई-५बी

*  भारत (इसरो)
:सी.ई-२०
: सी.ई-७.५


## सन्दर्भ

## इन्हें भी देखें
*निम्नतापी ईंधन (क्रायोजेनिक फुएल)
*तुषारजनिकी (क्रायोजेनिक्स)
*संकर रॉकेट (हाइब्रिड रॉकेट)

## बाहरी कड़ियाँ
* संयुक्त राज्य का क्रायोजेनिक इण्जिन RL10B-2
* रूसी क्रायोजिनेक रोकेट इंजिन
* क्या है क्रायोजेनिक इंजन? (दैनिक भास्कर)
* भारत ने जड़ा अमे‌रिका के मुंह पर तमाचा
* बीस वर्ष की मेहनत, क्रायोजेनिक में सफलता (बीबीसी हिन्दी)
* सौ फीसद खरा उतरा देसी क्रायोजनिक इंजन (दैनिक जागरण)

श्रेणी:रॉकेट
श्रेणी:क्रायोजेनिक्स
श्रेणी:हिन्दी विकि डीवीडी परियोजना
मोरोपंत पिंगले

**मोरेश्वर नीलकण्ठ पिंगले** (मोरेश्वर निळकंठ पिंगळे; 30 अक्टूबर 1919 -21 सितम्बर 2003) उपाख्य मोरोपन्त पिंगले, राष्ट्रीय स्वयंसेवक संघ के अग्रणी नेता थे। उन्हें मराठी में "हिन्दु जागरणाचा सरसेनानी", (हिन्दू जनजागरण के सेनापति) की उपाधि से विभूषित किया जाता है। आरएसएस के प्रचारक के रूप में उनके ६५ वर्ष के कार्यकाल में वे अनेक उत्तरदायित्वों का निर्वाह किया जिसमें अखिल भारतीय बौद्धिक प्रमुख का उत्तरदायित्व प्रमुख है। सन् १९७५ के आपातकाल के समय ६ अघोषित सरसंघचालकों में से वे भी एक थे। वे रामजन्मभूमि आन्दोलन के रणनीतिकार थे।

## जीवनवृत्त
मोरोपंत पिंगले का जन्म 30 अक्टूबर 1919 को हुआ था। वे 1930 में संघ के स्वयंसेवक बने और डाक्टर हेडगेवार जी का सान्निध्य उन्हें प्राप्त हुआ। उन्होंने नागपुर के मौरिस कालेज से बी.ए. तक का शिक्षा पूर्ण कर 1941 में प्रचारक जीवन की शुरुआत की। आरम्भ में वे मध्यप्रदेश में खंडवा के सह-विभाग प्रचारक बने। बाद में मध्यभारत के प्रांत प्रचारक तथा 1946 में महाराष्ट्र प्रांत के सह प्रांत प्रचारक का दायित्व संभाला। तत्पश्चात् पश्चिम क्षेत्र के क्षेत्र प्रचारक, अ.भा. शारीरिक प्रमुख, अ.भा. बौद्धिक प्रमुख, अ.भा.प्रचारक प्रमुख, अ.भा. सह सरकार्यवाह रहे। जीवन के अंतिम कालखण्ड में मोरोपंत अ.भा. कार्यकारिणी के आमंत्रित सदस्य थे।

## प्रमुख कार्य
श्री मोरोपंत ने यूं तो जिस कार्य को हाथ में लिया पूर्णता तक पहुंचाया ही परंतु कुछ ऐसे कार्यों की विशेष चर्चा करनी जरूरी है जो केवल मोरोपंत जी के कारण ही सफल हो पाए-

* छत्रपति शिवाजी महाराज की 300वीं पुण्यतिथि के अवसर पर रायगढ़ में भव्य कार्यक्रम की योजना बनाई।
* आंध्र प्रदेश स्थित पूज्य डाक्टर हेडगेवार के पैतृक गांव कंदकूर्ति में उनके परिवार के कुलदेवता के मन्दिर को भव्य रूप दिया।
* नागपुर में स्मृति मन्दिर के निर्माण में महत्वपूर्ण भूमिका।
* किला पारडी (गुजरात) के पंडित सातवलेकर जी के स्वाध्याय मंडल के कार्य की पुनस्स्थापना।
* महाराष्ट्र में वनवासी क्षेत्र में सेवा कार्य प्रारंभ करना ; जैसे देवबांध (ठाणे का सेवा प्रकल्प, कलवा स्थित कुष्ठरोग निर्मूलन प्रकल्प) आदि। महाराष्ट्र के सहकारी क्षेत्र में स्वयंसेवकों द्वारा संचालित बैंक।
* वे साप्ताहिक विवेक (मुम्बई) की विस्तार योजना के जनक थे तथा नाना पालकर स्मृति समिति (रुग्ण सेवा प्रकल्प, मुम्बई) की प्रेरणा उन्होंने ही दी थी।
* गोरक्षा, गो-अनुसंधान तथा वैदिक गणित के प्रबल आग्रही।
* लघु उद्योग भारती की स्थापना।
* श्री गुरुजी स्मृति संकलन समिति द्वारा श्री गुरुजी के विचारों के संकलन के मार्गदर्शन में मीनाक्षीपुरम के मतान्तरण की घटना के पश्चात् संपूर्ण देश में संस्कृति रक्षा अभियान का कार्य।
* 1982 से श्री रामजन्मभूमि आंदोलन के विविध कार्यक्रम, जैसे श्रीराम शिलापूजन, शिलान्यास, रामज्योति आदि के मार्गदर्शक।
* एकात्मता यात्रा के सूत्रधार।
* 1973 में स्थापित बाबा साहब आपटे स्मारक समिति के अंतर्गत इतिहास संशोधन एवं संस्कृत भाषा के प्रचार-प्रसार में महत्वपूर्ण भूमिका।

## बाहरी कड़ियाँ
* '''श्री मोरेश्वर नीळकण्ठ (मोरोपंत) पिंगळे'''
* संघ के मनीषी-मोरोपंत पिंगले (पाञ्चजन्य)
* आदर्श आत्मविलोपी मोरोपंत पिंगले – दत्तोपंत ठेंगड़ी
* http://timesofindia.indiatimes.com/articleshow/194212.cms
* Prime Minister Vajpayee condoles Moropant Pingle's death

श्रेणी:संघ परिवार के नेता
श्रेणी:1919 में जन्मे लोग
श्रेणी:२००३ में निधन
श्रेणी:जबलपुर के लोग
कुक्के सुब्रमण्या मंदिर

thumb|right|कुक्के सुब्रह्मण्य मंदिर

**कुक्के सुब्रह्मण्य** (टुलु/) एक हिन्दू मंदिर है जो भारत के कर्नाटक राज्य के दक्षिण कन्नड जिले, मैंगलोर के पास, के सुल्लिया तालुक के सुब्रमण्या के एक छोटे से गांव में अवस्थित है। यह मंदिर भारत के प्राचीन तीर्थ स्थानों में से एक है। यहां भगवान सुब्रह्मण्य की सभी नागों के स्वामी के रूप में पूजा जाता है। महाकाव्यों में यह सन्दर्भ आता है कि गरूड़ द्वारा डरने पर परमात्मा सर्प वासुकी और अन्य सर्प भगवान सुब्रह्मण्य के तहत सुरक्षा महसूस करते हैं।

## मंदिर
मंदिर में भगवान के पवित्र दर्शन के पहले यात्रियों को कुमारधारा नदी पार कर और उसमें एक पवित्र स्नान करना पड़ता है।

भक्त पीछे की तरफ से आंगन में प्रवेश करते हैं और मूर्ति के सामने जाने से पहले उसकी प्रदक्षिणा करते हैं। वहां गर्भगृह और बरामदा प्रवेश द्वार के बीच गरूड़ स्तंभ है जो चांदी से ढका हुआ है। ऐसा माना जाता है कि स्तंभ में निवास करने वाले वासुकी के सांस से आ रहे जहर आग प्रवाह से भक्तों को बचाने के लिए इसे आभूषण से मढ़ा और गाड़ा गया था। भक्त स्तंभ के चारों ओर खड़े होकर एक वृत बनाते हैं। स्तंभ के आगे एक बाहरी हॉल है और फिर एक अंतरीय हॉल और उसके बाद श्री सुब्रमण्या का गर्भगृह है। गर्भगृह के केंद्र में एक आसन है। उच्च मंच पर श्री सुब्रह्मण्य की मूर्ति खड़ी है और फिर वासुकी की मूर्ति और कुछ ही नीचे शेषनाग की मूर्ति. इन देवताओं की पूजा प्रतिदिन होती है।

## सर्प संस्कार / सर्प-दोष निवारण हेतु पूजा

सर्प-संस्कार/सर्प-दोष एक प्रकार की पूजा है जो भक्तों द्वारा सर्प-दोष(विश्वास के अनुसार एक व्यक्ति या तो इस जन्म या उसके पिछले जन्म में सर्प (या नागिन) दोष (शापित) से या तो जानबूझकर या अनजाने में कई तरीके से शापित रहता है) से मुक्ति की कामना से किया जाता है। जो लोग इस दोष से शापग्रस्त है, उन्हें ज्योतिषियों/ कुंडली लेखकों द्वारा यह पूजा करने की सलाह दी जाती है। यह पूजा या तो शापित व्यक्ति, अगर वह पुरुष हो और विवाहित हो, कर सकता है या फिर एक पुजारी द्वारा की जा सकती है। इसका कारण यह है कि इस पूजा के रिवाज़ श्राद्ध (मृत्यु संस्कार) में किए जाने वाले पूजा के समान है। सर्प-संस्कार सेवा वाले भक्तों को यहां दो दिनों तक रहने की जरूरत होती है । मंदिर (देवस्थानम) द्वारा प्रति सेवा केवल चार व्यक्तियों के भोजन की व्यवस्था के तहत कथित भक्तों को उपलब्ध कराई जाती है।

कर्नाटक और केरल के तुलु नाडू क्षेत्र में नाग देवता में व्यापक आस्था के कारण यह पूजा सभी धर्मों के लोगों द्वारा की जाती है।

## कैसे पहुंचे
बैंगलोर और बंगलूर सड़क के मार्ग से कुक्के सुब्रह्मण्य पहुंचा जा सकता है। इन दो स्थानों से KSRTC दैनिक रूप से बस का परिचालन करती है। सबसे पास का हवाई अड्डा बाजपे हवाई अड्डा है, मैंगलोर का अंतर्राष्ट्रीय हवाईअड्डा, जो 115 किमी की दूरी पर है। मैंगलोर-बैंगलोर रेल मार्ग पर निकटतम रेलवे स्टेशन **सुब्रह्मण्य रोड** (**SBHR**) है जो कुक्के सुब्रह्मण्य से 7 कि॰मी॰ दूर है। मैंगलोर से वहां एक दैनिक यात्री सेवा (ट्रेन नं 061/0652) है। ट्रेन सुबह 10:30 पर मैंगलोर से रवाना होती है और सुब्रह्मण्य रोड रेलवे स्टेशन पर रात 1:00 बजे तक पहुंच जाती है। मंदिर तक पहुंचने के लिए यात्री स्थानीय परिवहन (लगभग 20 रुपया प्रति आदमी) पकड़ सकते है जो 15 मिनट का रास्ता है। बैंगलोर से कुक्के सुब्रह्मण्य (ट्रेन नंबर: 6517 और 6515) तक ट्रेन सेवाएं शुरू की जा चुकी हैं।

ज्ञान-शक्ति-धर स्कन्द वल्ली-कल्याण सुन्दर ।
देवसेना-मनोकांत सुब्रह्मण्य नमोऽस्तु ते ।।

## सन्दर्भ

श्रेणी:हिन्दू तीर्थ स्थल
श्रेणी:दक्षिण कन्नड जिले में हिंदू मंदिर
फोटोग्राफिक्स (अनुप्रयोग)

**फोटोग्राफिक्स** (Fotografix), ग्राफिक्स के सम्पादन में काम आने वाला एक नि:शुल्क सॉफ्टवेयर है। अभी यह माइक्रोसॉफ्ट विन्डोज में काम करता है। इसकी सबसे बड़ी विशेषता है कि यह सुवाह्य (पोर्टेबल) है; बहुत कम जगह घेरता है। इन विशेषताओं के बावजूद भी इसमें ऐसे गुण और क्षमताएँ हैं जो बड़े-बड़े फोटो-सम्पादक सॉफ्तवेयरों में ही उपलब्ध हैं।

## बाहरी कड़ियाँ
* Official website
* हिन्दी में फोटोशॉप जैसा मुफ्त का, छोटा मगर बढ़िया पेंट प्रोग्राम - फोटोग्राफ़िक्स

श्रेणी:सॉफ्टवेयर
श्रेणी:नि:शुल्क सॉफ्टवेयर
जुए का गणित

जुए के खेल में णित (और विशेषकर, प्रायिकता) की बहुत भूमिका है।

## बाहरी कड़ियाँ
* [https:/web.archive.org/web/20100419060635/http://wizardofodds.com/askthewizard/probability.html Probability and gambling math discussion from the Wizard of Odds]
* Application of probability theory in games of chance

Gambing
श्रेणी:Games (probability)
श्रेणी:Gambling
श्रेणी:। जुआ
श्रेणी:प्रायिकता
रामललानहछू

**रामललानहछू** कवि तुलसीदास की एक रचना है। यह अपेक्षाकृत रूप से एक लघु रचना है जिसमें श्रीराम के 'नहछू', अर्थात पैर के नाखून काटे जाने का पारंपरिक संस्कार, का वर्णन है। इसे तुलसीदास ने लोक शैली सोहर और अवधी भाषा में लिखा है। कुछ विद्वान इसे खंड काव्य का दर्जा देते हैं।

## सन्दर्भ

श्रेणी:तुलसीदास
के२

**के२** विश्व का दूसरा सबसे ऊँचा पर्वत है। यह पाकिस्तान अधिकृत गिलगित-बल्तिस्तान क्षेत्र चीन द्वारा नियंत्रित शिनजिआंग प्रदेश की सीमा पर काराकोरम पर्वतमाला की बाल्तोरो मुज़ताग़ उपशृंखला में स्थित है। 8,611 मीटर (28,251 फ़ुट) की ऊँचाई वाली यह चोटी माउंट एवरेस्ट के बाद पृथ्वी की दूसरी उच्चतम पर्वत चोटी है।

## इतिहास
1856 में पहाड़ का पहली बार लडोन धवटिं ने सर्वेक्षण किया। थॉमस माउंट लमरी भी उसके साथ था उसने उसका नाम "टू" (अंग्रेज़ी में "दो" की संख्या) रखा क्योंकि काराकोरम पर्वतमाला में शीर्ष दूसरे नंबर पर थी।

के टू पर चढ़ने की पहली अभियान 1902 में हुआ जो विफल रहा। फिर 1909, 1934, 1938, 1939 और 1953 के प्रयास भी विफल रहे। 31 जुलाई 1954 के इतालवी अभियान अंततः सफल हुआ, जिसमें लाचेदेल्ली और कोम्पान्योनी नामक पर्वतारोही इसपर चढ़ने में सफल रहे। 23 साल बाद अगस्त 1977 में एक जापानी पर्वतारोही, इचिरो योशिज़ावा के-टू पर चढ़ने में सफल हुआ। उसके साथ अशरफ अमन पहला पाकिस्तानी था जो इस पर चढ़ा। 1978 में एक अमेरिकी दस्ता के-टू पर चढ़ने में सफल हुई।

के टू को माउंट एवरेस्ट की तुलना में अधिक कठिन और खतरनाक माना जाता है। के टू पर केवल 246 लोगों चढ़ चुके हैं जबकि माउंट एवरेस्ट पर 2238। के-टू पर आज तक (सन् २०१६ में सही तथ्य) कोई भी सर्दियों के मौसम में नहीं चढ़ पाया है।

### पहला प्रयास
1902 में ब्रिटिश पर्वतारोही एलीस्टर क्रॉले और ऑस्कर एकिनस्टीन समेत 6 पर्वतारोहियों का अभियान दल के-2 पर चढ़ाई का सर्वप्रथम प्रयास करने पहुँचा। इस दल ने पर्वत पर 68 दिन बिताए जिसमें से चढ़ाई के लिए अनुकूल केवल 8 दिन ही मिल पाए। इनमें शिखर पर पहुँचने के 5 प्रयास किए गए। लेकिन ख़राब मौसम और तमाम प्रतिकूलताओं के कारण दल के सभी प्रयास विफल रहे और अंततः उन्हें हार माननी पड़ी।

### पहली सफलता
दो इतावली आरोही एचाईल कॉम्पेगनोनी और लिनो लासेडेली के-2 के शिखर तक पहुँचने वाले पहले इंसान हैं। उन्हें यह सफलता 19 जुलाई 1954 को मिली जिसे इटली में काफ़ी गर्व के साथ मनाया गया। लेकिन जब आर्डिटो डेसिओ के नेतृत्व वाली यह टीम स्वदेश लौटी तब टीम के ही वॉल्टर बोनाटी ने दोनों पर इल्ज़ाम लगाते हुए विवाद खड़ा कर दिया। लेकिन बाद में ये इल्ज़ाम झूठे और ग़लतफ़हमीजन्य साबित हुए। https://web.archive.org/web/20190329113251/https://www.wikipediall.com/2019/03/k2-mountain-information.html

## के टू पर फ़िल्में
* *वर्टिकल लिमिट*
* *के-टू* :

## इन्हें भी देखें
* काराकोरम पर्वतमाला
* बाल्तोरो मुज़ताग़

## बाहरी जोड़
* के टू ब्राटनिक् पर
* के टू मानचित्र 

## सन्दर्भ

श्रेणी:काराकोरम
श्रेणी:गिलगित-बल्तिस्तान के पर्वत
श्रेणी:पाकिस्तान के पर्वत
श्रेणी:आठ हज़ारी
श्रेणी:द्वितीय सप्तचोटी
पूर्ण आन्तरिक परावर्तन

right|250px|thumb|पूर्ण आन्तरिक परावर्तन (लाल एवं पीला)
**पूर्ण आन्तरिक परावर्तन** (total internal reflection) एक प्रकाशीय परिघटना है जिसमें प्रकाश की किरण किसी माध्यम के तल पर ऐसे कोण पर आपतित होती है कि उसका परावर्तन उसी माध्यम में हो जाता है। इसके लिये आवश्यक शर्त यह है कि प्रकाश की किरण अधिक अपवर्तनांक के माध्यम से कम अपवर्तनांक के माध्यम में प्रवेश करे (अर्थात सघन माध्यम से विरल माध्यम में प्रवेश करे) तथा आपतन कोण का मान 'क्रान्तिक कोण' से अधिक हो।। 
प्रकाशीय तन्तुओं का कार्य पूर्ण आन्तरिक परावर्तन के सिद्धान्त पर ही आधारित है।

## बाहरी कड़ियाँ
* FTIR Touch Sensing
* Multi-Touch Interaction Research
* iBar Intelligent Surface System
* https://web.archive.org/web/20100219164218/http://hyperphysics.phy-astr.gsu.edu/HBASE/PHYOPT/totint.html
* Total Internal Reflection by Michael Schreiber, Wolfram Demonstrations Project
* Total Internal Reflection - St. Mary's Physics Online Notes

श्रेणी:भौतिकी
श्रेणी:ज्यामितीय भौतिकी
चंदायन

**चंदायन**, मुल्ला दाऊदकृत हिंदी का ज्ञात प्रथम सूफी प्रेमकाव्य। इसमें नायक लोर, लारा, लोरक, लोरिक अथवा नूरक और नायिका चाँदा या चंदा की प्रेमकथा वर्णित है। रचनाकाल विवादग्रस्त है। प्रसिद्ध इतिहासकार अल् बदायूनी के आधार पर, जिसने सन् 772 हिजरी के आसपास इसकी प्रसिद्धि का उल्लेख किया है, ई. सन् की 14वीं शताब्दी के अंतिम दशकों में (1379 ई.) इसकी रचना का अनुमान किया जाता है। इसके नामकरण तथा पाठों में भी एकतानता नहीं है। प्राचीन उल्लेखों में विशेष रूप से "चंदायन" और सामान्यत: "नूरक चंदा" नाम मिलता है।

लोकगाथा के रूप में इस काव्य की मौखिक परंपरा भी है। उत्तर प्रदेश और बिहार के अंचलों में, कथावस्तु में हेरफेर के साथ लोकप्रचलित छंदों में "लोरिकायन", "लोरिकी" और "चनैनी" नाम से इस प्रेमगाथा के अनेक संस्करण प्राप्त हैं। प्राचीन काल से ही इस कथा की ख्याति इतिहासकारों और कवियों के उल्लेखों से सिद्ध है।

कुछ विद्वान् इसकी भाषा ठेठ अवधी मानते हैं और कुछ हिंदी की बोलियों के मिश्रण से बनी किसी "सांस्कृतिक भाषा" की कल्पना करते हैं। अन्य सूफी काव्यों की भाँति इसमें भी रहस्यभावना की प्रतिष्ठा है। इसमें आए कतिपय सौंदर्यचित्र और प्रसंग मर्मस्पर्शी हैं। कथा दोहा, चौपाई शैली में वर्णित है। राजस्थान, उत्तर प्रदेश, बिहार तथा मध्य प्रदेश में इस कथा के अनेक संस्करण लोकगाथा के रूप में प्रचलित हैं।

### पात्र
इसके प्रमुख तीन ही पात्र हैं।
*नायिका- **चंदा
*नायक- **लोर
*उपनायिका - **मैना** (लोरिक की पहली पत्नी)

इसकी कथा लोर और चंदा के उन्मुक्त प्रेम पर आधारित है। प्रथम दर्शन दर्शाया ही दोनों में प्रेम की उत्पत्ति तथा विभिन्न व्यक्तियों द्वारा उनके प्रेम में बांधा, नाग द्वारा नायिका को डस लेना एवं गारुड़ी द्वारा उसे ठीक करना आदि का बड़ा रोचक वर्णन किया गया है।

अन्य पात्र-
*गोवरगढ़ के राजा सहदेव(चंदा के पिता)
*बाबन (जिससे चंदा का ४ वर्ष की अवस्था में विवाह हुआ था)
*बाजुर (भिक्षुक) चंदा पर मोहित हुआ।
*राव रूपचंद (राजापुर के राव) जिसे बाजपुर दर्शाया चंदा के बारे में पता चला था।और उसने गोवरगढ़ पर चढ़ाई।
*वृहस्पति (चंदा की सखी)

## सन्दर्भ
श्रेणी:हिन्दी ग्रन्थ
श्रेणी:हिन्दी साहित्य
ऑस्ट्रोनीशियाई भाषाएँ

:
[thumb|230px|ऑस्ट्रोनीशियाई भाषाओं का [ताइवान में ३००० ईपू में जन्मने के बाद फैलाव; संख्याएँ साल बताती हैं (– का अर्थ ईसापूर्व है और + का अर्थ ईसवी है)]]
**ऑस्ट्रोनीशियाई भाषाएँ** (Austronesian languages) एक भाषा परिवार है जिसकी सदस्य भाषाएँ दक्षिण-पूर्वी एशिया और प्रशांत महासागर के बहुत से द्वीपों पर विस्तृत हैं। एशिया के महाद्वीप की मुख्यभूमि के भी कुछ क्षेत्रों में यह बोली जाती हैं। कुल मिलकर ऑस्ट्रोनीशियाई भाषाएँ बोलने वालों की जनसँख्या ३८.६ करोड़ अनुमानित की गई है। सबसे ज़्यादा लोगों द्वारा बोली जाने वाली ऑस्ट्रोनीशियाई भाषा मलय भाषा है, जिसे लगभग १८ करोड़ लोग बोलते हैं और जो विश्व की ८वीं सर्वाधिक बोली जाने वाली भाषा है। कई ऑस्ट्रोनीशियाई भाषाओं को १ करोड़ से अधिक लोग बोलते हैं हालांकि ऐसी भी कुछ भाषाएँ है जो गिनती के लोग ही बोलते हैं। लगभग २० ऑस्ट्रोनीशियाई भाषाओं को अपने देशों की राजभाषा होने का दर्जा प्राप्त है। यह भाषाएँ सुदूर पश्चिम में अफ़्रीका के तट के क़रीब स्थित माडागैस्कर से लेकर सुदूर पूर्व में हवाई द्वीपों तक बोली जाती हैं।

## जन्मभूमि
भाषावैज्ञानिक अध्ययन से पता चला है कि ताइवान पर बोली जाने वाली ऑस्ट्रोनीशियाई भाषाओं में सब से अधिक विविधता है। यह अक्सर किसी भाषा की गृहभूमि होने का संकेत होता है इसलिए भाषावैज्ञानिकों का मनना है कि आदि-ऑस्ट्रोनीशियाई पूर्वज भाषा यहीं जन्मी और फिर यहाँ से यह भाषा-परिवार फैलने लगा। इस विचार के अनुसार आदि-ऑस्ट्रोनीशियाई संस्कृति सबसे पहले ताइवान में आज से ५,५०० वर्ष पूर्व पनपी थी। कुछ भाषावैज्ञानिक इस विचारधारा से असहमत हैं और उन्होने आनुवंशिक (जेनेटिक) मातृवंश समूहों के आधार पर यह सम्भावना जतलाई है कि प्राचीनतम ऑस्ट्रोनीशियाई संस्कृति वास्तव में १३,०००-१७,००० वर्ष पूर्व सुलावेसी द्वीप के पास कहीं जन्मी थी और पिछले हिमयुग के अंत होने पर समुद्र के उठने से पैदा हुई सामाजिक अस्थिरता की वजह से अपनी मातृभूमि से बाहर फैलनी आरम्भ हो गई।

## इन्हें भी देखें
* मलय भाषा

## बाहरी कड़ियाँ
* ऑस्ट्रोनीशियाई भाषाएँ, ऍथनोलॉग पर एक ब्यौरा
* ऑस्ट्रोनीशियाई भाषाओं का वृक्ष
* ४५० ऑस्ट्रोनीशियाई भाषाओं की बुनियादी शब्दावली
* समर भाषावैज्ञानिक संस्था की वेबसाईट, इसमें पापुआ नया गिनी की पापुई और ऑस्ट्रोनीशियाई भाषाओं पर जानकारी है
* १६००+ पापुई और ऑस्ट्रोनीशियाई संख्याएँ, नाम और व्यवस्था , आपसी सम्बन्ध और विस्तार पर एक अध्ययन (एक्सेल स्प्रेडशीट)
* विश्व की भाषाएँ: ऑस्ट्रोनीशियाई (मलय-पोलीनेशियाई) भाषा परिवार
* ऑस्ट्रोनीशियाई भाषाओं और संस्कृतियों से परिचय, यू-ट्यूब पर वीडियो

## सन्दर्भ


श्रेणी:ऑस्ट्रोनीशियाई भाषाएँ
श्रेणी:भाषा-परिवार
त्वष्ट्र

**त्वष्टा** या **त्वष्ट्र** संस्कृत साहित्य में जाति और व्यक्तिवाचक संज्ञाओं का बोध कराने के लिये अनेक अर्थों में प्रयुक्त हुआ है। महाभारत (प्रथम, 95, 14-15) तथा विष्णुपुराण (प्रथम अंश, 15, 132) के अनुसार 12 आदित्यों में 11 का नाम त्वष्टा है। उसका हिंदू धर्म में प्रमुख स्थान है। इस देवता के संबंध में एक देवकथा मिलती है (रघु षष्ट, 32) कि उसने अपने पुत्री संज्ञा का विवाह सूर्य से कर दिया किंतु संज्ञा सूर्य का तेज न सहन कर सकी और पिता के पास लौट आई। त्वष्टा ने सूर्य के प्रभामण्डल में थोड़ी कांट छांट कर दी, तब संज्ञा का उस अल्पतेजस सूर्य के पास रहना संभव हो गया। धार्मिक हिंदुओं का ऐसा विश्वास है कि सूर्य के कटे हुए भाग से विष्णु का चक्र और शिव का त्रिशूल बना। महाभारत के एक अन्य स्थल में (पचंम 9। 3) प्रजापति को तथा ऋग्वेद के सायण भाष्य (प्रथम, 117। 22) में इंद्र को त्वष्टा कहा गया है। त्वष्टा के मूल कार्य, सूर्य को छांटने, के कारण धीरे धीरे उसका अर्थ बढ़ई से लिया जाने लगा (हेमचंद्र और अमरसिंह के शब्दकोश), जो काष्ठादिकों को स्वरूप प्रदान करता है। इसी कारण त्वष्टा से विश्वकर्मा (प्रजापति अथवा बढ़ई) का भी बोध हुआ।

ऋग्वेद के दसवे मंडल व पुरुष सूक्त में उनका उल्लेख हुआ है। वे दिव्य लोहार व धातु से शस्त्र व औज़ार निर्माण करते हैं। उन्हें इन्द्र के वज्र का निर्माता और सोम का रक्षक कहा गया है। ऋग्वेद में उनका ६५ बार ज़िक्र आता है और उन्हें जानवरों व मानवों के शरीरों का रचियता भी बुलाया गया है। संतान पाने वालों के लिये उन्हें गर्भ-पति (यानि गर्भ का अधिदेवता) कहा गया है। उनके लिये रथकार (रथ बनाने वाला) और तक्षा भी नाम उपयोग हुए हैं। इन्हें इन्द्र और सूर्य का छोटा भाई तथा अदिति और प्रजापति कश्यप का पुत्र बताया गया है 

इन देवता के नाम पर बृहस्पति ग्रह के आयो चंद्रमा पर एक ज्वालामुखीय क्षेत्र का नाम रखा गया है।

## इन्हें भी देखें
*ऋग्वेद
*त्वष्ट्र पैटरे, बृहस्पति के चंद्रमा आयो पर स्थित ज्वालामुखीय क्षेत्र

## सन्दर्भ

श्रेणी:ऋग्वैदिक देवी-देवता
श्रेणी:हिन्दू देवी-देवता‎
श्रेणी:ऋग्वेद
खंधक

थेरवाद संप्रदाय के पालि संस्करण वाले विनय पिटक के तीन भाग हैं- 

(१) सुत्तविभंग
::* महाविभंग (भिक्षु संबंधित)
::* भिख्खुणीविभंग (भिक्षुणी संबंधित)
*(२) **खंधक**
*(३) परिवार

खंधक के दो भाग हैं-

*(१) महावग्ग

*(२) चुल्लवग्ग
## सन्दर्भ

श्रेणी:बौद्ध ग्रंथ
श्रेणी:बुद्ध ग्रंथ
संभार-तंत्र

**संभार-तंत्र** या **सुप्रचालन तंत्र** (लॉजिस्टिक्स ) एक ऐसी प्रक्रिया है जिसके अंतर्गत माल, सेवाओं या सूचनाओं को योजनाबद्ध तरीके से उसके उत्पति वाले स्थान से उपयोग वाले स्थानपर भेजा जाता है।

## इन्हें भी देखें
* सामग्री प्रबंधन
* इन्वेन्ट्री नियंत्रण
* केंद्रीय भंडारण निगम (भारत)
* एम एम टी सी‎

## बाहरी कड़ियाँ
* निमार्ण कार्यों के प्रापण (procurement) के लिए नीतियों एवं प्रक्रियाओं पर नियम पुस्तक (भारत सरकार, वित्त मंत्रालय, व्यय विभाग)
* Field support modules in various languages of the world
* Glossary of Logistic Terms

*
काइट्स

**काइट्स** (पतंगें) 21 मई 2010 को विश्व के 60 देशों में प्रदर्शित होने वाली एक बॉलीवुड फिल्म है जिसका निर्देशन **अनुराग बासु** ने किया है। इसके निर्माता राकेश रोशन और शरन कपूर है। फिल्म के सितारों में ऋतिक रोशन, बारबरा मोरी, कंगना रनौत और कबीर बेदी प्रमुख हैं। फिल्म का संगीत राजेश रोशन का है और गीत नसीर फ़राज़ और आसिफ अली बेग़ ने लिखे हैं। मूल हिन्दी संस्करण की अवधि 120 मिनट है जबकि अंतरराष्ट्रीय अंग्रेजी संस्करण 90 मिनट लंबा है और इसका संपादन हॉलीवुड के निर्देशक ब्रेट रैटनर ने किया है। 

## कथानक
उसे बुरी तरह घायल कर मैक्सिको के तपते रेगिस्तान में मरने के लिए छोड़ दिया गया, जहाँ उसके जीने की थी तो, बस एक उम्मीद, उसका प्यार। जय जो कभी एक लापरवाह और तिकड़मबाज युवक था आज उसकी खोज कई लोगों को है। पर जब मौत पास आई तो उसे जिस एक चीज ने जिन्दा रखा वो थी उसके प्यार नताशा की खोज। नताशा जो किसी और की मंगेतर है पर, सभी भाषाई और सांस्कृतिक बाधाओं के बावजूद जय के प्यार में गिरफ्तार हो गयी। और उसके बाद शुरु हुआ प्यार और रोमांच का वो सफर जो उन दोनों को मार सकता था, या फिर हमेशा हमेशा के लिए साथ ला सकता था।

## पात्र
* ऋतिक रोशन
* बारबरा मोरी
* कंगना रनौत
* कबीर बेदी
* निकोलस ब्राउन
## संगीत
 
## सन्दर्भ

## बाहरी कड़ियाँ
* काइट्स फिल्म कहानी

## इन्हें भी देखें

श्रेणी:हिन्दी फ़िल्में
लोक प्रशासन के सिद्धान्त

**[[लोक प्रशासन]] के सिद्धान्त** इतिहास, संगठन के सिद्धान्त, सामाजिक सिद्धान्त एवं आम जनता से जुड़े अन्य विषयों के सम्मिश्रण से बने हैं। इसका विषय छेत्र अत्यधिक विशाल ओर कठिन है

## लोक प्रशासन के क्षेत्र में किये गये प्रमुख कार्य
* The Northcote-Trevelyan Report
* Pendleton Act of 1883
* The Study of Administration, Woodrow Wilson, 1887
* Politics as a Vocation, 1918, Bureaucracy, 1922, Max Weber
* Functions of the Executive, Chester Barnard
* The Brownloe Commission Report
* The Lack of a Budgetary Theory, V.O. Key, Jr., 1940
* Bureaucracy, Ludwig von Mises, 1944
* The Administrative State, Dwight Waldo, 1948
* Administrative Behavior, Herbert A. Simon, 1953
* TVA and the Grass Roots, Philip Selznick, 1953
* The Science of Muddling Through, Charles E. Lindblom, 1959
* The Forest Ranger, Herbert Kaufman, 1960.
* Democracy and the Public Service, Frederick C. Mosher, 1968
* Servant Leadership, Robert K. Greenleaf
* Organisation theory : Revisiting The Elephant", Public Administration Review, Dwight Waldo,1978
* Public and Private Management: Are They Alike in All the Unimportant Respects?, Graham T. Allison, 1980
* The New Economics of Organization, American Journal of Political Science, Terry M. Moe, 1984
* Organizational Design as Policy Analysis, Policy Studies Journal, Karen M. Hult and Charles Walcott 1989
* Refounding Public Administration, Gary Wamsley ed., 1990
* Street Level Bureaucracy, Michael Lipsky
* The Public Administration Theory Primer, H. George Frederickson and Kevin B. Smith, 2003
* The Case for Bureaucracy, Charles Goodsell

## सन्दर्भ

## इन्हें भी देखें
*लोक प्रशासन की प्रकृति
*लोक प्रशासन का इतिहास

## बाहरी कड़ियाँ
* The Northcote-Trevelyan Report

श्रेणी:लोक प्रशासन
ब्लॉगर (सेवा)

**ब्लॉगर** (पूर्व नाम: **ब्लॉगस्पॉट**) एक चिट्ठा होस्टिंग सेवा है जो गूगल ब्लॉगर प्रोग्राम के द्वारा उपलब्ध कराई जाती है, व जिसके द्वारा ब्लॉगर्स अपने नए ब्लॉग शीघ्र ही बना सकते हैं। इसकी मदद से डोमेन नेम और होस्टिंग जब तक ब्लॉगर चाहे निःशुल्क उपलब्ध रहती है। गूगल के एडसेंस कार्यक्रम के द्वारा ब्लोगर्स अपने ब्लॉग से आय भी कर सकते हैं। यह सुविधा अन्य चिट्ठाकारी कार्यक्रमों पर निर्भर नहीं होती। एक ब्लॉग किसी भी कार्य के लिए प्रयोग किया जा सकता है, चाहे वह निजी दैनंदिनी के रूप में हो या व्यावसायिक कार्य के लिए या सामान्य रूप में अपने विचार दूसरों तक पहुंचाने के लिए ब्लॉग्गिंग का ज्यादा उपयोग किया जाता है। ब्लॉगस्पॉट का आरंभ १९९९ में एक होस्टिंग टूल के रूप में पायरा लैब्स ने की थी। सन् २००३ में इसे गूगल ने खरीद लिया था, और तब से यह इंटरनेट पर सबसे प्रसिद्ध शुल्करहित होस्टिंग वेबसाइट बनी हुई है।

## प्रयोग
इस पर ब्लॉग निर्माण के लिए कोई जटिल सॉफ्टवेयर या तकनीकी जानकारी को डाउनलोड करना या उसका प्रयोग नहीं करना पड़ता। इस पर अपना ब्लॉग बनाने के लिए प्रयोक्ताओं को केवल गूगल पर अपना खाता बनाना पड़ता है। इस पर साइनअप के लिए प्रयोक्ता को एक अलग नाम रखना होता है जो उसके ब्लॉग का नाम होगा। यही नाम डोमेन नेम के रूप में भी प्रयोग होता है। ब्लॉगस्पॉट पर अन्य कुछ ब्लॉगिंग सेवाओं जैसी सुविधाएं उपलब्ध नहीं होतीं, लेकिन इसके सर्वसाधारण टूल्स और अन्य सुविधाएं ब्लॉगिंग को अत्यंत सरल बना देती हैं। किन्तु इसका अर्थ ये नहीं है, कि ब्लॉगस्पॉट पर आधुनिक सुविधाएं नहीं हैं। अधिकांश उन्नत प्रयोक्ता अपने ब्लॉग में कई परिवर्तन ला सकते हैं, जिसमें अपना साँचा (टेम्प्लेट) डिजाइन करना और गूगल का जालस्थल विश्लेषण (*वेबसाइट एनलाइजिंग*) कार्यक्रम का प्रयोग करने तक की भी सुविधाएं हैं। गूगल पर कई हजार उपकरण (*गैजेट*) हैं जिनको ब्लॉग्स पर जोड़ा (अटैच किया) जा सकता है। इनकी मदद से ब्लॉगर बहुउपयोगी उपयोक्ता ब्लॉग तैयार कर सकते हैं, जिसकी मदद से कई ब्लॉगर एक ही ब्लॉग पर अपना योगदान दे सकते हैं।

## सीमाएं
ब्लॉगर ने सामग्री भंडारण एवं तरंगदैर्घ्य (बैंडविड्थ), प्रति उपयोक्ता खाते की सीमाएं नियत की हैं:
* **ब्लॉगस की संख्या** = असीमित
* **पृष्ठ का नाप** = विशिष्ट पृष्ठ (ब्लॉग का मुखपृष्ठ या पुरालेख पृष्ठ) १ एम.बी. पर सीमित हैं।
* **लेबल्स की संख्या** = २,००० अपूर्व लेबल/ब्लॉग, २० अपूर्व लेबल/पोस्ट
* **चित्र संख्या** (उपयोक्ता पिकासा जाल संग्रह से हाइपरलिंक्ड) = कुल भंडार के १ जी.बी तक
* **चित्रों का नाप** = यदि ब्लॉगर मोबाइल द्वाआ पोस्ट किया गया, तब २५० के.बी. प्रति चित्र; पोस्ट की हुए चित्र 800px पर परिसीमित किये जाते हैं।
* **टीम सदस्य ** (जो एक ब्लॉग को लिख सकते हों) = १००

१८ फ़रवरी २०१० को, ब्लॉगर ने स्वतः-पृष्ठांकन "ऑटो-पेजिनेशन" आरंभ किया है, जिससे प्रति पृष्ठ प्रदर्शित पोस्ट सीमित हो गयी हैं। जिसके कारण मुखपृष्ठ पर पोस्टों की संख्या उपयोक्ता द्वारा बतायी गई संख्या से कम होती है और कुछ उपयोक्ता रुष्ट भी हुए हैं।

## अवरुद्ध
ब्लॉगर को समय-समय पर निम्न देशों में अवरुद्ध किया गया है:
* फीजी
* चीन
* ईरान
* पाकिस्तान
* सीरियाई अरब गणराज्य
* म्याँमार
* तुर्की (अक्तूबर, २००८ में चार दिनों के लिये)

## इन्हें भी देखें

* वर्डप्रेस
* ब्लॉगजगत
* ब्लॉग
* ब्लॉगर
* ब्लॉगवाणी
* ब्लॉगरोल
* संस्कृत ब्लॉग
* गूगल


## सन्दर्भ

श्रेणी:ब्लॉग होस्टिंग सेवाएं
श्रेणी:ब्लॉग सॉफ्टवेयर
श्रेणी:अंतरजाल
ब्लॉगर
श्रेणी:अंतरजाल पोर्टल
श्रेणी:हिन्दी विकि डीवीडी परियोजना
मैकौ

**मैकौ** (*Macaw*) एक प्रकार का तोता है। यह अपने रंगबिरंगे पंखों के लिए जाना जाता है। यह पक्षी दीर्घावधी तक जीवित रहते हैं और इनकी आयु ६० वर्ष तक हो सकती है। ये पक्षी मनुष्य की आवाज़ भी निकाल सकते हैं।

श्रेणी:पक्षी

एक प्रकार का तोता तोते की दुनिया के दिग्गजों के रूप में जाना जाता है। जलकुंभी मैकॉ सबसे लंबा तोता है, जिसके सिर से पूंछ की लंबाई लगभग 40 इंच होती है। एक प्रकार का तोता लंबी पूंछ के पंखों के साथ-साथ बड़ी चोंच भी होती है। एक प्रकार का तोता अनुकूलन में बड़े, घुमावदार, शक्तिशाली चोंच शामिल हैं जिन्हें खुले कठोर नट और बीजों को तोड़ने के लिए डिज़ाइन किया गया है।

Macaw के बारे में तथ्य

Macaws का रूप सुंदर होता है जो उनके पर्यावरण के अनुकूल भी होता है।
Macaws तोते की सबसे बड़ी प्रजाति हैं।
पसंद का आवास उष्णकटिबंधीय वर्षावन है।
मैकॉ का जहर से अजीबोगरीब रिश्ता है। 
Macaws आमतौर पर जीवन के लिए संभोग करते हैं। 
Macaws बहुत जोर से हैं।
कुछ मैकॉ मानव भाषण की नकल कर सकते हैं।
शेर्पा भाषा

**शेर्पा भाषा** (तिब्बती: ཤར་པའི་སྐད་ཡིག, Wyl: *shar pa'i skad yig*) नेपाल में बोली जाने वाली एक प्रमुख भाषा है। विशेष रूप से नेपाल के पहाड़ी क्षेत्रों में यह भाषा बहुत लोकप्रिय है। यह भाषा नेपाल के सोलुखुम्बु जैसे कई भागों में तथा सिक्किम, तिब्बत, भूटान आदि में बोली जाने वाली भाषा है। इस भाषा के बोलने वाले एक लाख तीस हजार लोग नेपाल में रहते हैं (सन् २००१ की जनगणना के अनुसार) ; लगभग बीस हजार लोग सिक्कम में रहते हैं (सन् १९९७); और कोई ८००० लोग तिब्बत में रहते हैं। यह भाषा प्रायः मौखिक भाषा रही है। इसका तिब्बती से बहुत गहरा सम्बन्ध रहा है।

शेर्पा भाषा का शुद्ध उच्चारण तथा लेख रचना में प्राचीनकाल से ही सम्भोट लिपि का प्रयोग किया जाता है। जबकि संस्कृत, पाली, हिन्दी, नेपाली, भोजपुरी और अन्य भाषाओं के लिये देवनागरी लिपि में उपयोग किया जाता है। इसी तरह, तिब्बती, शेर्पा, लद्दाखी, भूटानी, भोटे, आदि सम्भोट लिपि द्वारा प्रयोग किया जाता है। 

## शेर्पा भाषा का नमूना
मानवाधिकारों की सार्वभौम घोषणा की धारा १ को शेर्पा भाषा में नीचे दिखाया गया है-

; देवनागरी लिपि में
:मि रिग्स ते री रङ्वाङ् दङ् चीथोङ् गी थोब्थाङ् ड्रड्रयी थोग् क्येउ यिन्। गङ् ग नाम्च्योद दङ् शेस्रब् ळ्हन्क्ये सु वोद्दुब् यिन चाङ्, फर्छुर् चिग्गी-चिग्ल पुन्ग्यि दुशेस् शोग्गोगी।       

; तिब्बती लिपि में

:མི་རིགས་ཏེ་རི་རང་དབང་དང་རྩི་མཐོང་གི་ཐོབ་ཐང་འདྲ་འདྲའི་ཐོག་སྐྱེའུ་ཡིན། གང་ག་རྣམ་དཔྱོད་དང་ཤེས་རབ་ལྷན་སྐྱེས་སུ་འོད་དུབ་ཡིན་ཙང་། ཕར་ཚུར་གཅིག་གིས་གཅིག་ལ་སྤུན་གྱི་འདུ་ཤེས་འཇོག་དགོས་ཀྱི།
; हिन्दी अनुवाद

:**धारा १ :** सभी मनुष्यों को गौरव और अधिकारों के मामले में जन्मजात स्वतन्त्रता और समानता प्राप्त है। उन्हें बुद्धि और अन्तरात्मा की देन प्राप्त है और परस्पर उन्हें भाईचारे के भाव से बर्ताव करना चाहिए।

## शेर्पा भाषा में गिनती

## सन्दर्भ

## इन्हें भी देखें
* शेर्पा लोग
* तेन्जिंग नॉरगे शेर्पा

## बाहरी कड़ियाँ
* शेर्पा शब्दकोश एवं शेर्पा बोलचाल
* शेर्पा भाषा

श्रेणी:विश्व की भाषाएँ
श्रेणी:नेपाल
अपवर्तनांकों की सूची

कुछ प्रमुख पदार्थों के अपवर्तनांक नीचे की सारणी में दिये गये हैं।

Mercury ka apvartnank कितना होता hai

## बाहरी कड़ियाँ
* International Association for the Properties of Water and Steam
* Filmetrics Corporation of San Diego, California, 2002
* Ioffe institute, Russian Federation
* Crystran, United Kingdom
* Jena University, Germany
* Hyperphysics list of refractive indices
* Luxpop: Index of refraction values and photonics calculations
* Kaye and Laby Online Provided by the National Physical Laboratory, UK
* List of Refractive Indices of Solvents

श्रेणी:प्रकाशिकी
ध्वन्यास्त्र

**ध्वन्यास्त्र** एवं पराश्रव्यास्त्र (sonic and ultrasonic weapons (USW)) वे हथियार हैं जो श्रव्य या पराश्रव्य ध्वनि का उपयोग करके अपने शत्रु को क्षति पहुंचाते हैं या मार डालते हैं। ये हथियार अभी सीमित उपयोग में हैं, अनुसंधान एवं विकास के चरण में हैं या अभी केवल विज्ञान गल्पों में ही हैं।

## बाहरी कड़ियाँ
* USA Today report on cruise ship attack — Data on device used by cruise ship (PDF)
* Information about a pioneer in infrasonic applications such as weaponry.
* Jack Sargeant, with David Sutton. ''Sonic weapons''. ForteanTimes, December 2001
* Sonic Devastator by Future Horizons, described in Weird Technology at HOPE Number Six

श्रेणी:आयुध
श्रेणी:युद्ध
श्रेणी:सुरक्षा
अपवर्तनांक

right|thumb|300px|एक माध्यम से दूसरे माध्यम में जाने पर प्रकाश की किरण सीधी न जाकर अभिलम्ब की तरफ या अभिलम्ब से दूर मुड़ जाती है। अभिलम्ब की तरफ मुड़ेगी या अभिलम्ब से दूर जायेगी - यह दोनों माध्यमों के अपवर्तनांक पर निर्भर करता है।
thumb|300px
किसी माध्यम (जैसे जल, हवा, कांच आदि) का **अपवर्तनांक** (रिफ्रैक्टिव इण्डेक्स) वह संख्या है जो बताती है कि उस माध्यम में विद्युतचुम्बकीय तरंग (जैसे प्रकाश) की चाल किसी अन्य माध्यम की अपेक्षा कितने गुना कम या अधिक है। यदि प्रकाश के सन्दर्भ में बात करें तो सोडा-लाइम कांच का अपवर्तनांक लगभग 1.5 है जिसका अर्थ यह है कि कांच में प्रकाश की चाल निर्वात में प्रकाश की चाल की अपेक्षा 1.5 गुना कम अर्थात् (1/1.5 = 2/3) हो जाता है। 

जब प्रकाश एक माध्यम से दूसरे माध्यम में प्रवेश करता है तो दोनों माध्यमों का अपवर्तनांक अलग-अलग होने की दशा में प्रकाश की किरण अपने पथ से मुड़ जाती है। यह मुड़ना किस तरफ होगा - यह इस बात पर निर्भर करता है कि किस माध्यम का अपवर्तनांक कम और किसका अधिक है। यह मुड़ना स्नेल के नियम (Snell's Law) का पालन करता है।

 विभिन्न पदार्थों के अपवर्तनांक 
जल= 1.33

## बाहरी कड़ियाँ
* Dielectric materials
* Negative Refractive Index
* Science World
* RefractiveIndex.INFO Refractive index database featuring online plotting and parameterisation of data
* sopra-sa.com Refractive index database as text files (sign-up required)
* Simple home-made experiment which allows to determine refractive index of water

अपवर्तनांक
*
श्रेणी:भौतिक प्रकाशिकी
कालडी

**कालडी**(Kalady) या कलाड़ी(Kaladi) भारत के केरल राज्य के एर्नाकुलम ज़िले में स्थित एक नगर है। यह पेरियार नदी के पूर्व में स्थित है। यहाँ आदि शंकराचार्य का जन्म हुआ था इसलिये यह एक प्रसिद्ध तीर्थ भी है।
कलाड़ी 19वीं शताब्दी के उत्तरार्ध में श्रृंगेरी के तत्कालीन शंकराचार्य द्वारा पुन: खोज और 1910 में एक आदि शंकर मंदिर के अभिषेक के बाद कलाड़ी को एक विशेष रूप से प्रमुखता मिली। कलाड़ी की शताब्दी मई 2010 में मनाई गई थी और इसकी इसकी पुन: खोज की कहानी खोज की कहानी को श्रृंगेरी शारदा पेथम की एक फिल्म में सौ साल पहले प्रलेखित किया गया है।

## इन्हें भी देखें
* आदि शंकराचार्य
* श्री शंकराचार्य संस्कृत विश्वविद्यालय, कालडी
* एर्नाकुलम ज़िला

## बाहरी कड़ियाँ
* आदि शंकराचार्य जी की जन्मस्थली – कालड़ी (पा.ना. सुब्रमणियन के हिन्दी ब्लॉग पर)

## सन्दर्भ

श्रेणी:एर्नाकुलम ज़िला
श्रेणी:केरल के शहर
श्रेणी:एर्नाकुलम ज़िले के नगर
श्रेणी:हिन्दू धर्म
नवनिर्मित प्रयोग

**नवनिर्मित प्रयोग** या नीओलॉजिज्म (Neologism) ऐसे शब्दों को कहते हैं जो पहले से प्रयोग में नहीं रहे हों और कुछ ही दिनों से प्रयोग किये जाने लगे हों। नवनिर्मित प्रयोग के पीछे कोई व्यक्ति या प्रकाशन होता है और वह किसी विशिष्ट घटना या समय पर अस्तित्व में आया होता है। 

## बाहरी कड़ियाँ
### सामान्य
* Root knowledge : The need for neologisms
* Neologism History & Evaluation
* International Dictionary of Literary Terms : Neologisms
* The Urban Dictionary
* Langmaker.com, a regularly updated directory of over 1,100 invented languages and neographies.

### विक्षनरी
* 
:* 

### पाठावली (Indices)
* Neologisms in Journalistic Text
* Rice University Neologisms Database
* Neologisms from the Internet - with Esther Dyson, Jimmy Wales and more...

### अन्य भाषाओं में
* German neologism dictionary. Invites users to coin their own new words.

श्रेणी:शब्दावली
बनारस घराना

[thumb|200px| [शाहिद परवेज़ खान बनारस घराने के तबले के जादूगर पंडित समता प्रसाद के संग एक संगीत सभा में।]]
**बनारस घराना** भारतीय तबला वादन के छः प्रसिद्ध घरानों में से एक है। ये घराना २०० वर्षों से कुछ पहले ख्यातिप्राप्त पंडित राम सहाय (१७८०-१८२६) के प्रयासों से विकसित हुआ था। पंडित राम सहाय ने अपने पिता के संग पांच वर्ष की आयु से ही तबला वादन आरंभ किया था। ९ वर्ष की आयु में ये लखनऊ आ गये एवं लखनऊ घराने के **उस्ताद मोदू ख़ाँ** के शिष्य बन गये। जब राम सहाय मात्र १७ वर्ष के ही थे, तब लखनऊ के नये नवाब ने मोदू ख़ाँ से पूछा कि क्या राम सहाय उनके लिये एक प्रदर्शन कर सकते हैं ? कहते हैं, कि राम सहाय ने ७ रातों तक लगातार तबला-वादन किया जिसकी प्रशंसा पूरे समाज ने की एवं उन पर भेटों की बरसात हो गयी। अपनी इस प्रतिभा प्रदर्शन के बाद राम सहाय बनारस वापस आ गये।

[left|200px|thumb| शाहिद परवेज़ खां, बनारस घराने के अन्य बड़े महारथी पंडित [किशन महाराज के साथ एक सभा में।]]
कुछ समय उपरांत राम सहाय ने पारंपरिक तबला वादन में कुछ बदलाव की आवश्यकता महसूस की। अगले छः माह तक ये एकांतवासी हो गये और इस एकांतवास का परिणाम सामने आया, जिसे आज बनारस-बाज कहते हैं। ये बनारस घराने की विशिष्ट तबला वादन शैली है। इस नयी वादन शैली के पीछे प्रमुख उद्देश्य था कि ये एकल वादन के लिये भी उपयुक्त थी और किसी अन्य संगीत वाद्य या नृत्य के लिये संगत भी दे सकती थी। इसमें तबले को नाज़ुक भी वादन कर सकते हैं, जैसा कि खयाल के लिये चाहिये होता है और पखावज की तरह ध्रुपद या कथक नृत्य शैली की संगत के लिये द्रुत गति से भी बजाया जा सकता है। राम सहाय ने तबला वादन में अंगुली की थाप का नया तरीका खोजा, जो विशेषकर **ना** की ताल के लिये महत्त्वपूर्ण था। इसमें अंगुली को मोड़कर दाहिने में अधिकतम अनुनाद कंपन उत्पन्न कर सकते हैं। इन्होंने तत्कालीन संयोजन प्रारूपों जैसे जैसे गत, टुकड़ा, परन आदि से भी विभिन्न संयोजन किये, जिनमें उठान, बनारसी ठेका और फ़र्द प्रमुख हैं। 

आज बनारसी तबला घराना अपने शक्तिशाली रूप के लिये प्रसिद्ध है, हालांकि बनारस घराने के वादक हल्के और कोमल स्वरों के वादन में भी सक्षम हैं। घराने को पूर्वी बाज मे वर्गीकृत किया गया है, जिसमें लखनऊ, फर्रुखाबाद और बनारस घराने आते हैं। बनारस शैली तबले के अधिक अनुनादिक थापों का प्रयोग करती है, जैसे कि **ना** और **धिन**। बनारस वादक अधिमान्य रूप से पूरे हाथ से थई-थई थाप देते हैं, बजाय एक अंगुली से देने के; जैसे कि दिल्ली शैली में देते हैं। वैसे बनारस बाज शैली में दोनों ही थाप एकीकृत की गई हैं। बनारस घराने के तबला वादक तबला वादन की सभी शैलियों में, जैसे एकल, संगत, गायन एवं नृत्य संगत आदि में पारंगत होते हैं। 

बनारस घराने में एकल वादन बहुत इकसित हुआ है और कई वादक जैसे पंडित शारदा सहाय, पंडित किशन महाराज और पंडित समता प्रसाद, एकल तबला वादन में महारत और प्रसिद्धि प्राप्त हैं। घराने के नये युग के तबला वादकों में पं॰ कुमार बोस, पं.समर साहा, पं.बालकृष्ण अईयर, पं.शशांक बख्शी, संदीप दास, पार्थसारथी मुखर्जी, सुखविंदर सिंह नामधारी, विनीत व्यास और कई अन्य हैं। बनारसी बाज में २० विभिन्न संयोजन शैलियों और अनेक प्रकार के मिश्रण प्रयुक्त होते हैं।

## सन्दर्भ

* सहाय, शारदा एण्ड शेफ़र्ड, फ़्रांसिस ए, २००० *प्ले तबला, ए मैन्युअल फ़ोर तबला प्लेइंग*। सिटिंगबोर्न:एशियन एजुकेशन प्रेस

## बाहरी कड़ियाँ
* बनारस तबला घराना
* बेतिया ध्रुपद घराना (द्वितीय बनारस घराना-मूलस्रोत)- वाराणसी वैभव
* घरानाज़ ऑफ हिन्दुस्तानी म्यूज़िक

श्रेणी:वाराणसी
श्रेणी:संगीत घराने
श्रेणी:बनारस घराना
श्रेणी:हिन्दी विकि डीवीडी परियोजना
श्रेणी:उत्तर प्रदेश का संगीत
असि नदी

**असिनदी** वाराणसी शहर में बहने वाली एक छोटी नदी है। शहर में ये नदी गंगा नदी में दक्षिण से मिलती है।

नदी, असि
पंचकोसी यात्रा

वाराणसी को प्रायः गंगा नदी के दो संगमों: एक वरुणा नदी से और दूसरा असी नदी से संगम के बीच बतायी जाती है। इन संगमों के बीच की दूरी लगभग २.५ मील है। इस दूरी की परिक्रमा (दोनों ओर की यात्रा) हिन्दुओं में **पंचकोसी यात्रा** कहलाती है। इसक यात्रा का समापन साक्षी विनायक मंदिर में किया जाता है।Panchkroshi Yatra

श्रेणी:हिन्दू तीर्थ स्थल
श्रेणी:वाराणसी
उदयन शर्मा

**उदयन शर्मा** हिन्दी के प्रसिद्ध पत्रकार थे। 

## बाहरी कड़ियाँ
* उदयन शर्मा: जन पत्रकारिता का जोरदार पहरुआ
* पत्रकारिता के स्कूल थे उदयन शर्मा

श्रेणी:भारतीय पत्रकार
श्रेणी:हिन्दी
दीर्घसूत्रता

जब किये जाने वाले कामों को बार-बार बाद में करने के लिये छोड़ा जाता है तो उस व्यवहार को **दीर्घसूत्रता** या **काम टालना** कहते हैं। मनोवैज्ञानिकों का विचार है कि दीर्घसूत्रता, काम को शुरू करने या उसे समाप्त करने या निर्णय लेने से जुड़ी हुई चिन्ता से लड़ने का एक तरीका है। किसी व्यवहार को दीर्घसूत्रता कहने के लिये उसमें तीन विशेषताएं होनी चाहिये - यह व्यवहार उत्पादनविरोधी हो ; अनावश्यक हो और देरी करने वाला हो।

## बाहरी कड़ियाँ
* Procrastination Central - A scientific summary of procrastination
* CalPoly - Procrastination - analysis of procrastinating behavior and possible cures
* Article regarding studies on procrastination
* Psychological Self-Help - Another scientific summary of procrastination and methods to address the issue
* Procrastination research group homepage - Academic procrastination research group

श्रेणी:मानव व्यवहार
श्रेणी:तनाव
श्रेणी:चिन्ता
वरुणा नदी

**वरुणा नदी** (Varuna River) भारत के उत्तर प्रदेश राज्य में बहने वाली एक नदी है। यह गंगा नदी की एक उपनदी है। यह वाराणसी नगर से गुज़रती है और उस से उत्तर में यह गंगा नदी में विलय हो जाती है।

## विवरण
इसका उद्गम स्थल  पर जौनपुर, प्रयागराज, प्रतापगढ की सीमा पर इनऊझ ताल के मैलहन झील  पर होता है। यह नदी 202 किमी की यात्रा करके वाराणसी के आदिकेशव घाट पर सराय मोहना नामक स्थान पर गंगा में मिलती है।

## इन्हें भी देखें
* गंगा नदी
* वाराणसी
* सराय मोहना

## सन्दर्भ

श्रेणी:उत्तर प्रदेश की नदियाँ
श्रेणी:गंगा नदी की उपनदियाँ
श्रेणी:वाराणसी
फराह खान

**फ़राह ख़ान** बॉलीवुड की एक प्रसिद्ध नृत्य निर्देशिका और फ़िल्म निर्देशिका है। फराह ने आज तक ८० से अधिक फ़िल्मों में नृत्य निर्देशन किया है। फराह ने मैं हूँ ना और ओम शांति ओम जैसी बड़ी फ़िल्मों का निर्देशन भी किया है। फ़राह का विवाह शिरीष कुंदर के साथ हुआ है। फ़राह ने ११ फ़रवरी २००८ को एक साथ तीन बच्चों को जन्म दिया था जिनमें से एक लड़का और दो लड़कियां हैं।

## सन्दर्भ

## इन्हें भी देखें

## बाहरी कड़ियाँ

श्रेणी:हिन्दी अभिनेत्री
श्रेणी:1965 में जन्मे लोग
श्रेणी:जीवित लोग
तीसमार खां

**तीसमार खां**, 24 दिसम्बर 2010 को प्रदर्शित होने वाली एक बॉलीवुड फिल्म है, जिसका निर्देशन मै हूँ ना और ओम शांति ओम जैसी सफल फिल्मों की निर्देशक फराह खान कर रही हैं। तीसमार खां में अक्षय कुमार, अक्षय खन्ना तथा कैटरीना कैफ की मुख्य भूमिकाएं है। फिल्म का नायक एक अंतर्राष्ट्रीय ठग है जो खुद को तीसमार खां यानी चालक समझता है।
फिल्म की पटकथा शिरीष कुंदर ने लिखी है, फिल्म में संगीत विशाल-शेखर का और गीत जावेद अख़्तर के हैं। फिल्म की पटकथा शाहरुख खान को ध्यान में रखकर लिखी गयी थी, पर किसी कारणवश वो उसमे काम नहीं कर सके और यह भूमिका अक्षय कुमार की झोली में चली गयी। आजकल फिल्म को फिल्माया जा रहा है।

## कथानक

## पात्र
* अक्षय कुमार ... तबरेज़ मिर्जा खान
* अक्षय खन्ना ... आतिश कपूर
* कैटरीना कैफ़ ...
## सन्दर्भ

श्रेणी:2010 में बनी हिन्दी फ़िल्म‎
गाण्डीव

**गाण्डीव** महाभारत काल में सर्वाधिक प्रसिद्ध धनुष था। एक समय, घोर वन के अन्दर, कण्व मुनि कठोर तपस्या कर रहे थे। तपस्या करते-करते, समाधिस्थ होने के कारण उन्हें भान ही नहीं रहा कि सारा शरीर दीमक के द्वारा बाँबी बना दिया गया। उस मिट्टी के ढेर पर ही एक सुन्दर बाँस उग आया। तपस्या जब पूर्ण हुई तब ब्रह्मा जी प्रकट हुए। उन्होंने अपने अमोघ जल के द्वारा कण्व की काया को कुन्दन बना दिया। उन्हें अनेक वरदान दिये और जब जाने लगे तो ध्यान आया कि कण्व की मूर्धा पर उगी हुई बाँस कोई सामान्य नहीं हो सकती। इसका सदुपयोग करना चाहिए। उसे काट कर ब्रह्मा जी ने विश्वकर्मा को दे दिया और विश्वकर्मा ने उससे तीन धनुष बनाए–पिनाक, शारंग और गाण्डीव। इन तीनों धनुषों को ब्रह्मा जी ने भगवान शंकर को समर्पित कर दिया। इसे भगवान शंकर ने इन्द्र को दिया और फिर बाद में अग्नि देव के द्वारा यह अर्जुन के पास पहुँचा, अर्जुन ने इस धनुष के साथ असंख्य युद्ध जीते, यह धनुष अत्यधिक शक्तिशाली और सुदृढ़ था।

## इन्हें भी देखें
* पिनाक
## सन्दर्भ

श्रेणी:इन्द्र
श्रेणी:अर्जुन
श्रेणी:महाभारत
अहिलावती

**अहिलावती** भीम के पुत्र घटोत्कच की पत्नी और बर्बरीक की माता थी। उन्हें **मौरवी** अथवा **मोरवी** और **कामकटंककटा** के नाम से भी जाना जाता है। इसके अतिरिक्त वो कामाख्या देवी की भक्त थी।

## दंतकथा
मोरवी नरकासुर के दानव राजा मूर की पुत्री थी। कृष्ण ने अपनी पत्नी सत्यभामा की सहायता से नरकासुर को हराया था। इसमें मोरवी ने सत्यभामा का सामना किया था। इसमें कृष्ण ने मोरवी के पिता की हत्या कर दी। मोरवी ने अपने पिता की मृत्यु का बदला लेने का प्रण किया। हालांकि बाद में कृष्ण के देवत्व का ज्ञान होने पर उसने आत्मसमर्पण कर दिया। कृष्ण ने उसे सांत्वना दी की उसका जल्दी ही विवाह हो जायेगा।
## सन्दर्भ

श्रेणी:महाभारत के पात्र
उलूपी

**उलूपी** ऐरावत वंश नागराज शेषनाग  के अनुज  वासुकि और राजमता विषवाहिनी की दत्तक पुत्री थी। इन्द्रप्रस्थ की स्थापना के उपरांत जब अर्जुन राजदूत बन मैत्री अभियान पर निकले। उन्होने सर्वप्रथम नागलोक जाने का निश्चय किया वही उलूपी से उनका साक्षात्कार हुआ।

उलूपी अर्जुन को देखकर उनपर विमुग्ध हो गयी। वह अर्जुन को पाताल लोक में ले गयी और उनसे विवाह करने का अनुरोध किया। अपनी मनोकामना पूर्ण होने पर उसने अर्जुन को समस्त जलचरों का स्वामी होने का वरदान दिया। 

 विष्णु पुराण के अनुसार अर्जुन से उलूपी ने इरावान नामक पुत्र को जन्म दिया। उलूपी अर्जुन के सदेह स्वर्गारोहण के समय तक उनके साथ थी।

श्रेणी:महाभारत के पात्र